Public procurement notice: Voluntary Ex Ante Transparency Notice
Published: 2016-05-24
Buyer: Slovenská konsolidačná, a.s.
Country: SK
Region: SLOVENSKÁ REPUBLIKA
Contract type: Services
Procedure: Negotiated without a prior call for competition
CPV classification: 72230000: Custom software development services | 72262000: Software development services
Estimated value: 530000 EUR

Technical requirements: Úprava a rozšírenie funkcií ekonomického informačného systému pre riadenie a správu podniku SRS (IS SRS) a prepojenie na Centrálny register splatných pohľadávok štátu (CRPŠ) Ministerstva financií SR, Register fyzických osôb Ministerstva vnútra SR a Register a identifikátor právnických osôb a podnikateľov vedený Štatistickým úradom SR.
Predmetom úprav a rozširujúcich funkcií sú nové požiadavky kladené na Slovenskú konsolidačnú, a.s. (ďalej aj „SK, a.s.“) v zmysle platného Zákona 374/2014 o pohľadávkach štátu a funkcie poverenej osoby, ako aj integrácia na CRPŠ prevádzkovaný MF SR. Riešenie je zamerané na sledovanie pohľadávok v procese konsolidácie od jej prevzatia, sledovania stavu, splácania až po ukončenie konsolidácie. V riešení budú implementované základné rozhrania modulu CRPŠ.
Z dôvodu plánovaného nárastu objemu spravovaného portfólia je súčasťou navrhovaných úprav komplexná optimalizácia modulu správy pohľadávok tak, aby došlo k zrýchleniu a zefektívneniu výpočtu stavov pohľadávok.
Cieľom projektu je integrácia na Register a identifikátor právnických osôb a podnikateľov vedený Štatistickým úradom SR, Register fyzických osôb vedený Ministerstvom vnútra SR a následné spracovanie a aktualizácia údajov v IS SRS. Súčasťou je návrh na rozšírenie a úpravy v module účtovníctva v súvislosti s legislatívnymi požiadavkami.
SK, a.s. je používateľom ekonomického informačného systému pre riadenie a správu podniku SRS /IS SRS/, modulov Podvojné účtovníctvo, Evidencia majetku a odpisov, Výpočty bilančných ukazovateľom podniku, Personalistika a mzdy, Modul pre zálohovanie dát, Modul správa pohľadávok, Modul uzávierkové práce a Modul verejné obstarávanie, ktorého dodávateľom je spoločnosť EMEL Bratislava, s.r.o., Švabinského 21, 851 01 Bratislava, na základe platnej Zmluvy o dielo č. 1/SK/2001 zo dňa 14.9.2001 vrátane platných dodatkov. Spoločnosť EMEL Bratislava, s.r.o. ako osoba vykonávajúca majetkové práva autorov k IS SRS udelila časovo neobmedzené právo k IS SRS v obmedzenom územnom rozsahu pre územie Slovenskej republiky a určila spôsob použitia IS SRS tak, že SK, a.s. je oprávnená používať IS SRS pre vlastnú potrebu, najmä do systému údaje importovať, zadávať, meniť ich, tlačiť zostavy a výkazy a zároveň udelila nevýhradnú licenciu.
IS SRS je zamestnaneckým dielom v zmysle Autorského zákona č. 185/2015 Z. z. a spoločnosť EMEL Bratislava, s.r.o. je osobou vykonávajúcou majetkové práva autorov k zamestnaneckému dielu.
V prípade realizácie úprav a rozširujúcich funkcií do IS SRS, plnenie zahŕňa aj nevyhnutný zásah do autorských práv k dodanému systému. Z uvedeného vyplýva, že uvažované plnenie môže v súlade s platnou legislatívou poskytnúť len držiteľ týchto výhradných majetkových autorských práv. Spoločnosť EMEL Bratislava, s.r.o. nepreviedla svoje majetkové autorské práva k dielu na žiadne tretie osoby, neautorizovala žiadneho zmluvného partnera na poskytovanie služieb pre vykonávanie akýchkoľvek zmien, údržby alebo rozvoja či rozšírenia predmetného IS. Vzhľadom na uvedené skutočnosti je zrejmé, že plnenie zákazky objektívne nemôže poskytnúť žiadny iný subjekt a že funkcionalita IS SRS, jej ďalšie úpravy môžu byť poskytované a dodávané len autorom diela, spoločnosťou EMEL Bratislava, s.r.o.
Na základe uvedeného je splnená podmienka použitia postupu priameho rokovacieho konania, podľa § 81 písm. b) bodu 3 zákona o verejnom obstarávaní tovar, stavebné práce alebo služby môže poskytnúť len určitý hospodársky subjekt, ak ide o výhradné práva podľa osobitného predpisu (podľa autorského zákona a patentového zákona) a za predpokladu, že neexistuje žiadne primeraná alternatíva alebo náhrada a chýbajúca hospodárska služba nie je výsledkom umelého zúženia parametrov verejného obstarávania.


Award value: 530000